เกิร์ลลีเบอร์รี

**เกิร์ลลีเบอร์รี** () เป็นเกิร์ลกรุปสัญชาติไทย สังกัดอาร์เอส ประกอบด้วยสมาชิกจำนวนสี่คนคือ กิ๊บซี่ กิฟท์ซ่า เบลล์ และแนนนี่

## สมาชิก

### Gybzy/กิ๊บซี่
* ชื่อจริง : วนิดา เติมธนาภรณ์
* ชื่อเล่น : Gybzy (กิ๊บซี่)
* เกิด : 10  กันยายน  2526
* น้ำหนัก/ส่วนสูง : 42 กก. / 158  ซม.
* กรุ๊ปเลือด : B
* การศึกษา : คณะรัฐศาสตร์ มหาวิทยาลัยรามคำแหง
* ตำแหน่ง : หัวหน้าวง นักร้องนำ แร็ปเปอร์ และภาพลักษณ์ของวง

### Giftza/กิ๊ฟซ่า
* ชื่อจริง : ปิยา พงศ์กุลภา
* ชื่อเล่น : Giftza (กิ๊ฟซ่า)
* เกิด : 3  ตุลาคม  2527
* สีผิว ดำแดงน้ำหนัก/ส่วนสูง : 42 กก. / 165  ซม.
* กรุ๊ปเลือด : O
* การศึกษา : คณะศิลปกรรมศาสตร์ มหาวิทยาลัยศรีนครินทรวิโรฒ (ปริญญาตรี) และ วิทยาลัยนวัตกรรม มหาวิทยาลัยธรรมศาสตร์ (ปริญญาโท)
* ตำแหน่ง : นักร้องเสริม แร็ปเปอร์หลัก และนักเต้นนำ

### Belle/เบลล์
* ชื่อจริง : มนัญญา ลิ่มเสถียร
* ชื่อเล่น : Belle (เบลล์)
* เกิด : 25 ธันวาคม 2527
* น้ำหนัก/ส่วนสูง : 46 กก. / 167 ซม.
* กรุ๊ปเลือด : O
* การศึกษา : ปริญญาตรี Business Management Administration (BBA - Advertising) ABAC
* ตำแหน่ง : นักร้องเสียงหลัก

### Nannie/แนนนี่
* ชื่อจริง : ภัทรนันท์ ดีรัศมี
* ชื่อเล่น : Nannie (แนนนี่)
* เกิด : 20 พฤษภาคม 2528
* น้ำหนัก/ส่วนสูง : 50 กก. / 172 ซม.
* กรุ๊ปเลือด : O
* การศึกษา : ปริญญาตรี School of Business Administration (ภาคอังกฤษ) มหาวิทยาลัยกรุงเทพ
* ตำแหน่ง : นักร้องเสริม แร็ปเปอร์นำ นักเต้นหลัก และน้องเล็ก

## ประวัติ
ก่อนจะมาเป็นเกิร์ลลีเบอร์รี่นั้น เบลล์กับแนนนี่เคยออกอัลบั้มร่วมกันมาก่อนกับศิลปินอาร์เอสในอัลบั้ม World หลังจากนั้นอาร์เอสคิดจะทำโปรเจกต์เกิร์ลกรุป จึงนำเบลล์และแนนนี่มารวมตัวกับกิ๊ฟซ่าและกิ๊บซี่เป็น "เกิร์ลลีเบอร์รี่" จนถึงปัจจุบัน เป็นเกิร์ลกรุปที่ยังมีผลงานมาตลอดทุก ๆ ปี จากวันนั้นถึงวันนี้รวมเป็นระยะเวลา 21 ปี ที่เกิร์ลลีเบอร์รี่คอยสร้างผลงานสิ่งดี ๆ ให้แก่แฟนคลับมาตลอดจนถึงทุกวันนี้และตลอดไป

พ.ศ. 2545 เปิดตัวด้วยสไตล์การแต่งตัว J – POP ที่น่ารัก สดใส เหมาะกับวัย ทำให้เป็นที่จับตามองของผู้คนมากหน้าหลายตาและส่งเพลง ไม่เต้นไม่รักนะ และ เพลง รางวัลชมเชย ออกโปรโมท แต่การเปิดตัวครั้งนี้ก็ยังไม่เป็นที่รู้จักของผู้คน ทำให้เกิร์ลลีเบอร์รี่ต้องเก็บตัวซุ่มซ้อมเป็นระยะเวลานาน 1 ปี

พ.ศ. 2547 หลังจากเกิร์ลลีเบอร์รี่ซุ่มซ้อมเก็บตัวเป็นระยะเวลา 1 ปี  ก็มาพร้อมกับอัลบั้มชุดใหม่ พร้อมกับการเปลี่ยนสไตล์การแต่งตัวจากรูปแบบน่ารัก สดใส เป็นรูปแบบเซ็กซี่ ทำให้ผู้คนสนใจมากขึ้นในการปรากฏตัวครั้งนี้ พร้อมทั้งเพลงที่ออกออกมา 2 เพลง คือ ตุ๊มต่อม กับ เรื่องคืนนั้น เป็นที่ชื่นชอบของบรรดาผู้คน ทำให้มีคนรู้จักเกิร์ลลีเบอร์รี่มากขึ้น ด้วยการที่ผู้คนชื่นชอบเพลงมาก ทำให้เพลงทั้ง 2 เพลงนั้นขึ้นชาร์ตอย่างรวดเร็วและต่อเนื่อง ทำให้อาร์เอสสร้างโปรเจกต์พิเศษระหว่างเกิร์ลลีเบอร์รี่และบี-มิกซ์ เพื่อสร้างกระแสความดังของพวกเธอขึ้นอีก

พ.ศ. 2548 อัลบั้มชุดนี้ปรับสไตล์เพลง การแต่งตัว และดนตรี ให้เข้ากับยุคสมัยมากขึ้น พร้อมกับนำข่าวปาปารัชซี่มาทำเป็นเพลงให้เกิดกระแสคำฮิตติดปากอย่าง Gossip พร้อมกับถ่ายเอ็มวีกลางถนน เพื่อเน้นย้ำถึงความแรงอย่างต่อเนื่อง แล้วจึงส่งเพลงช้าที่ค่อนข้างซึ้ง ของคนแอบรักด้วยเพลง รักนะแต่ไม่แสดงออก ที่ถ่ายทอดอารมณ์ของคนแอบรักแต่ไม่กล้าบอกให้เขารู้ และเพลง เรียกแฟนไม่เต็มปาก

พ.ศ. 2549 กระแสตอบรับอย่างต่อเนื่องจากอัลบั้มชุดที่แล้ว มีการทัวร์คอนเสิร์ตตามจังหวัดต่าง ๆ และรับงานอีเว้นที่เพิ่มมากขึ้น ทำให้อัลบั้มชุดนี้มีระยะเวลาทำงานค่อนข้างเร่งรีบในการทำอัลบั้ม จึงส่งเพลง Reality และตามมาด้วยเพลง แฟนเก็บ มีสิ่งแปลกใหม่คือ เสื้อผ้า จะออกแนวโชว์สัดส่วนต่าง ๆ ของร่างกาย รวมกับแฟชั่นผิวสีแทนภายใต้เสื้อผ้าที่เน้นสีทอง ส่วนเพลงนั้นจะเน้นเพลงช้า ให้เห็นถึงพัฒนาการร้องของพวกเธอ

พ.ศ. 2550 ครั้งนี้พวกเขากลับมาทวงเกิร์ลกรุปอันดับ 1 ของเมืองไทย ด้วยการส่งเพลง Shake it ที่มีจังหวะสนุกชวนผู้คนขยับเนื้อขยับตัวต้องเต้นตาม พร้อมกับแฟชั่นสีสดใสที่กำลังมาแรงไม่ตกกระแสนิยม แต่เพลงนี้ก็ต้องเจอกระแสวิพากษ์วิจารณ์แรงพอสมควรกับท่าเต้นสุดเย้ายวนทำให้เกิร์ลลีเบอร์รี่รีบส่งเพลง เชื่อดิ (ยังไม่มีแฟน) มากลบกระแสวิพากษ์วิจารณ์ กระแสตอบรับเพลงนี้ดีมาก ด้วยเสื้อผ้า สีสันการแต่งตัวที่เน้นความสดใส เนื้อหาเพลงที่น่ารัก สไตล์ดนตรีสนุกสนาน ทำให้แฟนคลับชอบเพลงนี้มาก จึงทำให้เกิดคำฮิตติดปากคำใหม่คือ เชื่อดิ (ยังไม่มีแฟน)

พ.ศ. 2551 อัลบั้มชุดนี้เป็นการนำเพลงเก่ามา Cover ใหม่ โดยการนำท่อนฮุคมาปรับให้เข้ากับเกิร์ลลีเบอร์รี่ มีหลากหลายสไตล์ดนดรี ส่วนเรื่องเสื้อผ้าจะเน้นไปทางกีฬามากขึ้น เพื่อให้เข้ากับการเต้นที่เน้นหนักมากขึ้น และอัลบั้มนี้เรียกว่า “อัลบั้มเต้น” ก็ได้ เพราะมีเพลงช้าอยู่เพียง 3 เพลงเท่านั้นส่วนเพลงที่เหลือนั้นเป็นเพลงเร็วทั้งหมด 7 เพลง

พ.ศ. 2552 หลังจากที่กระแสเกาหลีมาแรง ส่งผลต่อการแต่งตัวของเกิร์ลลีเบอร์รี่ด้วย จึงทำให้เกิร์ลลีเบอร์รี่ต้องเปลี่ยนรูปลักษณ์ ใส่เสื้อผ้าแนวสีสดใสเน้นโทนสีชมพู ดนตรีสไตล์สนุกสนาน ท่าเต้นเบา ๆ เน้นที่การจำง่าย การร้องที่เน้นใส่อารมณ์ความรู้สึกลงในเสียงเพลงมากขึ้น โดยเพลงประชาสัมพันธ์หลัก 3 เพลง คือ สวย เริ่ด เชิด..ยอม, ชอบเป็นของเธอ และไม่มีผู้ชายไม่มีน้ำตา และปลายปีเกิร์ลลีเบอร์รี่ ได้มีโปรเจกต์พิเศษ Monkey Hero กับค่าย Kamikaze ร่วมกับ เขื่อน จงเบ และเคนตะ จาก เค-โอติก ในเพลง ถ้าเธอมีจริง (Unbelievable) ซึ่งเป็นเพลงในอัลบั้ม Free to Play ของเค-โอติก ที่เชิญสี่สาวเกิร์ลลีเบอร์รี่มา Featuring และแสดงมิวสิกวิดีโอด้วย

พ.ศ. 2553 เกิดกระแสวิพากวิจารณ์เกี่ยวกับการแยกวงและการย้ายค่ายต้นสังกัด ของเกิร์ลลีเบอร์รี จนปลายปี 2553 แนนนี่และเบลล์ ก็ได้ออกซิงเกิล จะจีบก็บอกนะ Featuring เวย์ Thaitanium ส่วนกิ๊บซี่ก็มีอีกหนึ่งภารกิจคือละครเรื่องมงกุฎดอกส้ม โดยรับบทคุณนายที่ 4 เป็นสาวชาวเหนือ ชื่อคำแก้ว

พ.ศ. 2554 กิ๊บซี่และกิ๊ฟซ่า ได้ออกซิงเกิล I Like That Boy Featuring ขัน Thaitanium และวงได้ออกเพลง ขอได้ไหมผู้ชายของเธอ

พ.ศ. 2555 4 พฤษภาคม 2555 ได้ออกซิงเกิล Featuring ออกมา และในปีเดียวกันนั้น กิ๊ฟซ่า ถูกดำเนินคดีในข้อหาเมาแล้วขับ ทำให้กิ๊ฟซ่าต้องพักงาน 6 เดือน

พ.ศ. 2557 กิ๊บซี่ ได้ออกซิงเกิ้ล "อย่ามโน (Don't cha)" ร่วมกับ ใบเตย อาร์สยาม

## ผลงาน
### ผลงานเพลง
#### อัลบั้ม

#### อัลบั้มพิเศษ

#### ซิงเกิล

#### เพลงพิเศษ

### ละครโทรทัศน์

### ภาพยนตร์

### มิวสิกวิดีโอ

### โฆษณาโทรทัศน์

### เดินแบบ/ถ่ายแบบ
# เดินแบบ "นาฬิกา Beauty G" (Digital Gateway Siam Square) ** (เฉพาะกิ๊บซี่) **
# โชว์ตัวงาน "รถสปอตมาเซลาติ" ** (เฉพาะกิ๊บซี่และกิ๊ฟซ่า) **

### พิธีกร
# รายการ Front Row ** (เฉพาะกิ๊ฟซ่า) **
# รายการ stop me babe (สต็อบ มี เบ็บ ) คู่กับ (ณปภัช วัฒนากมลวุฒิ หรือ  มด โฟร์ มด) (ช่อง ย๊าค ทีวี)) (พ.ศ. 2555))
# รายการ พราวเสน่ห์ คู่กับ (ณปภา ตันตระกูล หรือ แพท) (สถานีโทรทัศน์ช่อง 8)) ( พ.ศ. 2555))
# รายการ Beauty be Belle (บิวตี้ บี เบลล์)** (เฉพาะเบลล์) **

## รางวัล
# สุดจะ Sexy / GreetZ Sexy (Virgin GreetZ Awards 2009) 
# รางวัล “งานค้นคว้าอิสระดีเด่น” จากวิทยานิพนธ์เรื่อง “กลยุทธ์การบริหารศิลปินในยุคผันผวน กรณีศึกษา บริษัท อาร์เอส จำกัด (มหาชน) ” ของวิทยาลัยนวัตกรรม มหาวิทยาลัยธรรมศาสตร์ (2009) ** (เฉพาะกิ๊ฟซ่า) **
# รางวัลอินทนิล ในพิธีปิดเทศกาลภาพยนตร์นานาชาติกรุงเทพฯ และเทศกาลภาพยนตร์แอนิเมชั่นกรุงเทพฯ ปี 2009 เรื่อง นางไม้ ทูลกระหม่อมหญิงอุบลรัตนราชกัญญาสิริวัฒนาพรรณวดี เสด็จเป็นองค์ประธาน 
# รางวัลภาพยนตร์ขวัญใจกรรมการ เรื่อง นางไม้ สาขาหนังน่าจับตามอง Un Certain Regard เรื่อง นางไม้ จากเทศกาลภาพยนตร์นานาชาติที่เมืองคานส์ ครั้งที่ 62 ประเทศฝรั่งเศส 
# รางวัล รางวัลแตงกวาแดงอะวอร์ดส์ สาขานักร้อง อันดับที่ 4 ครั้งที่ 1 ของ Hamburger (2009) 
# รางวัล New Comers จาก FHM 100 SEXIEST WOMEN IN THE WORLD 2009 ** (เฉพาะกิ๊ฟซ่า) **
# รางวัล Sexiest Girl group in Thailand 2009 
# รางวัล Yong & Smart Band : ศิลปินกลุ่มยอดนิยม อันดับที่ 13 จากนิตยสาร สุดสัปดาห์ (2009)
# รางวัล Yong & Smart Thai Film : ภาพยนตร์ไทยยอดนิยม อันดับที่ 15 จากนิตยสาร สุดสัปดาห์ (2009)
# รางวัลกลุ่มศิลปินกับผลงานเพลงที่โดนใจสุดในรอบปี ได้แก่ กอล์ฟ-ไมค์ และเกิร์ลลีเบอร์รี นิตยสารเซเว่นทีน ฉลองครบรอบ 7 ปี (2009) 
# รางวัลกลุ่มศิลปินหญิงที่เซ็กซี่ที่สุดในประเทศไทยปี2010 จากFHM (2010)

## คอนเสิร์ต
# PARN + GIRLY BERRY +J.N.E LIVE IN TOKYO เมื่อวันที่ 11 มิถุนายน 2549 
# Bachelors Dream Concert จาก 8 หนุ่ม AF ตุ้ย, นัท, นัททิว, ต้อล, ว่าน-ธนกฤต, บอย-พิษณุ, ตี๋, มิวสิก เมื่อวันเสาร์ที่ 9 พฤษภาคม 2552 โดยมีสาวสวยอย่าง น้องปอย, นาเดีย, ญารินดา และเกิร์ลลี่ เบอรี่ เป็นแขกรับเชิญ 
# คอนเสิร์ตที่ปากเซ ประเทศลาว เมื่อวันที่ 30 สิงหาคม 2552 
# Channel[v]Thailand Music Video Award 2009 โชว์เพลง ชอบเป็นของเธอ และ shake it Feat.Play girl - C-quint 
# แขกรับเชิญคอนเสิร์ตโปงลางที่นั่ง VIP สองรอบ 13.00/19.00 เมื่อวันที่ 8 พฤศจิกายน 2552 
# คอนเสิร์ตที่ประเทศมาเลเซีย เมื่อวันที่ 13 พฤศจิกายน 2552
# คอนเสิร์ตที่ประเทศพม่า เมื่อวันที่ 16 สิงหาคม 2553
# RS SEXY & CUTE GIRLS DREAM LIVE PARTY เมื่อวันที่ 21 พฤศจิกายน 2553
# GRAMMY X RS: 2k CELEBRATION เมื่อวันที่ 9-10 กันยายน 2566
# RS Meeting Concert 2024: Dance Marathon 2 ยกกำลังเต้น เมื่อวันที่ 17 กุมภาพันธ์ 2567
# ไทยประกันชีวิต Presents Dance Arena Grammy RS Concerts “ท้าดวลรวมตัวแดนซ์” วันที่ 26 ตุลาคม 2567

## ช่วยเหลือสังคม
# พ.ศ. 2551 ทูตสมาคมป้องกันการทารุณสัตว์ฯ (TSCPA)

## อ้างอิง

## แหล่งข้อมูลอื่น
* Girlyberryclub.com - เว็บไซต์อย่างเป็นทางการของ Girly Berry
* ข่าวประชาสัมพันธ์ เกิร์ลลีเบอร์รี 
* Zheza.com  - มินิโฮมเกิร์ลลี่เบอร์รี่คลับใน Zheza
* Gybzy Club - เว็บไซต์ของกิ๊บซี่
* girlyberryfacebook- Girly Berry Club on Facebook
* Facebookfanclub- Glitter (Girly Berry Fanclub) 
* twiiter กิ๊บซี่ - @GybzyGB 
* twiiter แนนนี่ - @nannieGB
* twiiter เบลล์ - @BelleGB

หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีที่ก่อตั้งในปี พ.ศ. 2545
หมวดหมู่:ก่อตั้งในประเทศไทยในปี พ.ศ. 2545
หมวดหมู่:กลุ่มดนตรีไทยในยุค 2000
หมวดหมู่:เกิร์ลกรุปไทย
หมวดหมู่:ศิลปินสังกัดอาร์เอส
หมวดหมู่:นักร้องหญิงชาวไทย
หมวดหมู่:นางแบบไทย